Το ***Vulgar Display of Power*** είναι το έκτο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 25 Φεβρουαρίου του 1992 από την "Atco Records". Ένα από τα πλέον επιδραστικά metal άλμπουμ της δεκαετίας του '90, το "*Vulgar Display of Power*" έχει περιγραφεί ως «ένα από τα καθοριστικά άλμπουμ του groove metal». Μερικά τραγούδια από αυτό το άλμπουμ είναι από τα γνωστότερα του συγκροτήματος, όπως τα "*Mouth for War*", "*This Love*" και "*Walk*".

Πριν τον δίσκο
--------------

Κατά τη διάρκεια της δεκαετίας του '80, οι Pantera κυκλοφόρησαν τέσσερα άλμπουμ κάτω από τη δική τους δισκογραφική εταιρεία "Metal Magic". Οι τρεις πρώτοι δίσκοι τους, με τον τραγουδιστή Τέρι Γκλέιζ, ήταν glam metal ηχογραφήσεις, με έντονες επιρροές από συγκροτήματα όπως οι Van Halen και οι Kiss. Μετά την αντικατάσταση του Γκλέιζ από τον Φιλ Άνσελμο το 1987, οι Pantera μετακινήθηκαν μακριά από την glam-εμπνευσμένη μουσική με το τέταρτο τους άλμπουμ, "*Power Metal*" (1988). Το 1989, υπέγραψαν συμβόλαιο με την δισκογραφική εταιρεία "Atlantic Records", έχοντας εντυπωσιάσει τον εκπρόσωπο της, Μαρκ Ρος. Το συγκρότημα ξεκίνησε τις ηχογραφήσεις για το σημαντικό ντεμπούτο τους στο "Pantego Sound Studio" στο Παντέγκο του Τέξας και την επόμενη χρονιά κυκλοφόρησαν το "*Cowboys from Hell*" (1990). Το άλμπουμ αποτέλεσε το βασικό σημείο καμπής για τους Pantera, επιδεικνύοντας μια αλλαγή στη μουσική κατεύθυνση τους, η οποία επικεντρώθηκε σε συγκροτήματα όπως Slayer, οι Metallica και οι Black Sabbath. Μετά την κυκλοφορία του "*Cowboys from Hell*", οι Pantera περιόδευσαν με ονόματα όπως οι Judas Priest, Exodus, Sepultura, Suicidal Tendencies και Prong.

Ηχογράφηση και παραγωγή
-----------------------

Το 1991, οι Pantera επέστρεψαν στο "Pantego Sound Studio" για να ηχογραφήσουν το δεύτερο άλμπουμ τους υπό την ετικέτα της "Atco", με τίτλο "*Vulgar Display of Power*". Την παραγωγή του άλμπουμ ανέλαβε ο Τέρι Ντέιτ, που ειδικεύεται στα είδη rock και metal. Επίσης, είχε συνεργαστεί στο παρελθόν με το συγκρότημα για το "*Cowboys from Hell*" και συνέχισε με τα επόμενα δύο άλμπουμ τους, "*Far Beyond Driven*" (1994) και "*The Great Southern Trendkill*" (1996). Πριν ξεκινήσει ο Ντέιτ να δουλεύει πάνω στον δίσκο, οι Pantera είχαν ηχογραφήσει τρία καινούρια κομμάτια, τα "*A New Level*", "*Regular People (Conceit)*" και "*No Good (Attack the Radical)*". Τα υπόλοιπα τραγούδια γράφτηκαν στο στούντιο με μικρή προπαραγωγή και ντέμο.

Μετά την παραμονή του συγκροτήματος στο στούντιο για δύο μήνες, οι Pantera κλήθηκαν να ανοίξουν τις εμφανίσεις των Metallica και AC/DC στο φεστιβάλ "Monsters of Rock" του 1991 στη Μόσχα. Η συναυλία ήταν δωρεάν και έλαβε χώρα στο αεροδρόμιο Tushino στις 28 Σεπτεμβρίου 1991. Πλάνα από τα παρασκήνια της παράστασης παρουσιάστηκαν στην κυκλοφορία του βίντεο με τίτλο "*Vulgar Video*" (1993). Συμπεριλήφθηκαν επίσης στην κυκλοφορία του DVD "*3 Vulgar Videos from Hell"* (1999), μαζί με τις ζωντανές ηχογραφήσεις των "*Cowboys From Hell*", "*Psycho Holiday*" και "*Primal Concrete Sledge*". Μετά την συναυλία, το συγκρότημα επέστρεψε στο στούντιο για να συνεχίσει να δουλεύει πάνω στο καινούριο του άλμπουμ. Οι Pantera ταξίδεψαν στη Νέα Υόρκη για να μιξάρουν το άλμπουμ στο "Masterdisk". Παρά το γεγονός ότι ο κιθαρίστας Ντάρελ Άμποτ πιστώθηκε στο άλμπουμ με το ψευδώνυμο "Diamond Darrell", κατά τη διάρκεια της ηχογράφησης του δίσκου έλαβε το παρωνύμιο "Dimebag Darrell" και επίσης ο μπασίστας Ρεξ Μπράουν σταμάτησε να χρησιμοποιεί το παλιό του ψευδώνυμο "Rex Rocker".

### Μουσικό είδος και στίχοι

Ο ντράμερ των Pantera, Βίνι Πολ, δήλωσε ότι το "*Cowboys from Hell*" ήταν πραγματικά κοντά στον «απόλυτο ήχο των Pantera». Όταν οι Metallica κυκλοφόρησαν τον ομότιτλο τους δίσκο το 1991, οι Pantera θεώρησαν πως ήταν μια απογοήτευση για τους οπαδούς, επειδή πίστευαν ότι οι Metallica εγκατέλειψαν τον thrash metal ήχο που ακούγεται στα προηγούμενά τους άλμπουμ. Οι Pantera ένιωθαν ότι είχαν μια ευκαιρία και ένα κενό να γεμίσουν και ήθελαν να κάνουν το βαρύτερο δίσκο όλων των εποχών.

Το ριφ στο τραγούδι "*Walk*" παίζεται σε τέμπο 12/8. Ο Darrell είχε παίξει το ριφ κατά τη διάρκεια ενός soundcheck, ενώ οι Pantera περιόδευαν για το "*Cowboys from Hell*" και το ριφ αυτό άρεσε στα υπόλοιπα μέλη του συγκροτήματος. Μετά από αυτή την περιοδεία, το συγκρότημα επέστρεψε στην βάση του και διαπίστωσαν ότι μερικοί φίλοι πίστευαν ότι ο τρόπος ζωής του ροκ σταρ τους είχε επηρεάσει. Οι στίχοι για το τραγούδι ήταν εμπνευσμένοι από τη στάση αυτών των ανθρώπων προς την κατεύθυνση τους και το μήνυμα του Άνσελμο προς αυτούς ήταν "Πάρτε την γαμημένη σας στάση και φύγετε με αυτό. Κρατήστε αυτή τη μαλακία μακριά από μένα".

### Τίτλος άλμπουμ και εξώφυλλο

Ο τίτλος του άλμπουμ προέρχεται από μια σκηνή στην ταινία του 1973, "*Ο Εξορκιστής*". Όταν ο πατέρας Ντέιμεν Κάρας ρωτά την Ρίγκαν ΜακΝιλ (ή το δαίμονα που την κατέχει) για να σπάσει τους δικούς της ιμάντες και να απελευθερώσει τον εαυτό της χρησιμοποιώντας τις κακές δυνάμεις της, η Ρίγκαν απαντά «αυτή είναι πάρα πολύ χυδαία επίδειξη δύναμης» (μτφ. *that's much too vulgar a display of power*). Τον Απρίλιο του 2007, ο τίτλος χρησιμοποιήθηκε για το βιβλίο "*A Vulgar Display of Power: Courage and Carnage at the Alrosa Villa*", το οποίο περιλαμβάνει πολλούς τίτλους τραγουδιών των Pantera ως τίτλους των κεφαλαίων. Το βιβλίο περιγράφει λεπτομερώς τους εμπλεκόμενους και τις λεπτομέρειες που οδήγησαν στη δολοφονία του κιθαρίστα του συγκροτήματος, Dimebag Darrell Abbott.

Το εξώφυλλο του άλμπουμ είναι μια φωτογραφία ενός άνδρα που δέχεται γροθιά στο πρόσωπο. Η φωτογραφία για το εξώφυλλο του άλμπουμ ήταν δουλειά του φωτογράφου Μπραντ Γκούις, που επίσης έβγαλε τη φωτογραφία για το εξώφυλλο του δίσκου "*Cowboys from Hell*". Η μπάντα είπε στην δισκογραφική τους ότι ήθελαν «κάτι χυδαίο, οπως έναν τύπο που δέχεται γροθιά». Η πρώτη έκδοση του εξωφύλλου που η δισκογραφική έφερε στους Pantera έδειχνε έναν πυγμάχο με ένα γάντι πυγμαχίας, αλλά το συγκρότημα δεν ήταν ικανοποιημένο από το αποτέλεσμα, οπότε η εταιρεία έκανε μια δεύτερη εκδοχή που δείχνει έναν άνδρα να δέχεται γροθιά. Σύμφωνα με τον Βίνι Πολ, ο άνθρωπος στο εξώφυλλο πληρώθηκε 10 δολάρια ανά γροθιά και χτυπήθηκε στο πρόσωπο τριάντα φορές για να βρεθεί η σωστή εικόνα. Ωστόσο, ο Μπραντ Γκούις δήλωσε ότι ο άνθρωπος στο εξώφυλλο, ο οποίος ονομαζόταν Σιν Κρος, στην πραγματικότητα δεν χτυπήθηκε ποτέ.

Κυκλοφορία
----------

Το "Vulgar Display of Power" κυκλοφόρησε στις 25 Φεβρουαρίου του 1992. Η αρχική έκδοση του άλμπουμ συνοδευόταν από τέσσερα νέα σινγκλ. Τα "*Mouth for War*", "*This Love*" και "*Hollow*" κυκλοφόρησαν το 1992. Την επόμενη χρονιά, το συγκρότημα κυκλοφόρησε το τέταρτο σινγκλ, με τίτλο "*Walk*", μαζί με μια σειρά EP από διάφορα remix του τραγουδιού. Το 1993, το "*Walk*" EP κυκλοφόρησε στην Ιαπωνία, αλλά και στις 16 Μαΐου 2012, το EP διατέθηκε στην ψηφιακή αγορά για τις Ηνωμένες Πολιτείες για πρώτη φορά. Το συγκρότημα κυκλοφόρησε βίντεο κλιπ για το κομμάτια "*Mouth for War*", "*This Love*" και "*Walk*", που είχαν συμπεριληφθεί στο "*Vulgar Video*" και "*3 Vulgar Videos from Hell*". Το μουσικό βίντεο για το "*Walk*" γυρίστηκε στο Θέατρο Ριβιέρα στο Σικάγο, όπου το συγκρότημα έπαιξε το τραγούδι πολλές φορές για να γυριστεί το βίντεο μπροστά στους οπαδούς τους.

Στις 12 Απριλίου 2012, κυκλοφόρησε το ακυκλοφόρητο τραγούδι "*Piss*". Η ηχογράφηση του πραγματοποιήθηκε κατά τις ηχογραφήσεις του "*Vulgar Display of Power*" αλλά δεν έκανε την εμφάνιση του στην αρχική κοπή του δίσκου. Το βιντεο κλίπ για το "*Piss*" έκανε το ντεμπούτο του στο "Revolver Golden Gods Awards" στις 11 Απριλίου του 2012. Το βασικό ριφ από το "*Piss*" χρησιμοποιήθηκε αργότερα στο τραγούδι "*Use My Third Arm*" για τον επόμενο δίσκο του συγκροτήματος, "*Far Beyond Driven*".

Λίστα Τραγουδιών
----------------

1. Mouth for War - 3:57
2. A New Level - 3:57
3. Walk - 5:14
4. Fucking Hostile - 2:48
5. This Love - 6:32
6. Rise - 4:36
7. No Good (Attack the Radical) - 4:49
8. Live in a Hole - 5:00
9. Regular People (Conceit) - 5:27
10. By Demons Be Driven - 4:40
11. Hollow - 5:48

Θέσεις τσαρτ
------------

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Vulgar Display of Power*** *(άλμπουμ)*
***Επίσημη κυκλοφορία: 25 Φεβρουαρίου 1992***

| **Χώρα** | **Θέση** |
| --- | --- |
| **Ηνωμένες Πολιτείες** | **44** |
| **Ηνωμένο Βασίλειο** | **64** |
| **Γερμανία** | **69** |

 | ***Mouth For War*** *(σινγκλ)*
***Επίσημη κυκλοφορία: Σεπτέμβριος 1992***

| **Χώρα** | **Θέση** |
| --- | --- |
| **Ηνωμένο Βασίλειο** | **73** |

 | ***Walk*** *(σινγκλ)*
***Επίσημη κυκλοφορία: Φεβρουάριος 1993***

| **Χώρα** | **Θέση** |
| --- | --- |
| **Ηνωμένο Βασίλειο** | **35** |

 |

Βραβεία
-------

***Vulgar Display of Power*** *(άλμπουμ)*  

Ηνωμένες Πολιτείες (*RIAA Certification*): 2 x πλατινένιος   

Ηνωμένο Βασίλειο (*BPI Certification*): Χρυσός   

Καναδάς (*CRIA Certification*): Χρυσός   

Αυστραλία (*ARIA Certification*): Πλατινένιος

Τα μέλη των Pantera
-------------------

* Φωνητικά: Phil Anselmo
* Ρυθμική κιθάρα, Σόλο κιθάρα: Dimebag Darrell
* Μπάσο: Rex Brown
* Ντραμς: Vinnie Paul

***Συνθέσεις***

* Όλα τα τραγούδια γράφηκαν από τους Pantera.

Παραπομπές
----------

1. ↑  Robinson, Joe. «Top 11 Metal Albums of the 1990s». *Loudwire*. Ανακτήθηκε στις 24 Μαΐου 2012.
2. 1 2 3  Birchmeier, Jason. «Pantera». AllMusic. Ανακτήθηκε στις 24 Μαΐου 2012.
3. 1 2 3  Bezer, Terry (8 Δεκεμβρίου 2010). «Dimebag Darrell – A Life In Metal». *Metal Hammer*. Ανακτήθηκε στις 14 Αυγούστου 2012.
4. 1 2  Marsicano, Dan. «Pantera Profile». About.com. Αρχειοθετήθηκε από το πρωτότυπο στις 6 Νοεμβρίου 2015. Ανακτήθηκε στις 14 Αυγούστου 2012.
5. ↑  Prato, Greg. «Dimebag Darrell». AllMusic. Ανακτήθηκε στις 14 Αυγούστου 2012.
6. 1 2 3 4 5 6 7 8  «Revolver Jan/Feb 2010 - page 3». *Revolver*. Αρχειοθετήθηκε από το πρωτότυπο στις 9 Μαΐου 2012. Ανακτήθηκε στις 10 Ιουλίου 2012.
7. 1 2 3  «Official Pantera - Releases». Αρχειοθετήθηκε από το πρωτότυπο στις 7 Αυγούστου 2012. Ανακτήθηκε στις 13 Αυγούστου 2012.
8. ↑  Schmidt, William (29 Σεπτεμβρίου 1991). «Heavy-Metal Groups Shake Moscow». *The New York Times*. Ανακτήθηκε στις 4 Αυγούστου 2012.
9. ↑  «Metallica Tour Date - September 28, 1991 - Moscow, Russia». Metallica. Αρχειοθετήθηκε από το πρωτότυπο στις 18 Ιανουαρίου 2013. Ανακτήθηκε στις 4 Αυγούστου 2012.
10. 1 2  «Pantera - Vulgar Video (VHS)». *Discogs*. Ανακτήθηκε στις 10 Ιουλίου 2012.
11. 1 2  «Pantera - 3 Vulgar Videos From Hell». *Discogs*. Ανακτήθηκε στις 14 Αυγούστου 2012.
12. ↑  «Pantera - 3 Vulgar Videos From Hell». *Rhino Entertainment*. Αρχειοθετήθηκε από το πρωτότυπο στις 3 Ιουνίου 2012. Ανακτήθηκε στις 14 Αυγούστου 2012.
13. ↑  «Revolver Jan/Feb 2010 - page 4». *Revolver*. Αρχειοθετήθηκε από το πρωτότυπο στις 9 Μαΐου 2012. Ανακτήθηκε στις 10 Ιουλίου 2012.
14. 1 2 3 4 5 6 7 8  «Revolver Jan/Feb 2010 - page 7». *Revolver*. Αρχειοθετήθηκε από το πρωτότυπο στις 1 Ιανουαρίου 2011. Ανακτήθηκε στις 10 Ιουλίου 2012.
15. ↑  «Revolver Jan/Feb 2010 - page 6». *Revolver*. Αρχειοθετήθηκε από το πρωτότυπο στις 9 Μαΐου 2012. Ανακτήθηκε στις 10 Ιουλίου 2012.
16. 1 2 3  Eisen, Benjy (15 Ιουνίου 2012). «Q&A: Pantera's Vinnie Paul on Unearthing New Track for 'Vulgar' Reissue». *Rolling Stone*. Ανακτήθηκε στις 15 Αυγούστου 2012.
17. 1 2 3 4 5  Grow, Kory (22 Μαΐου 2012). «Pantera Look Back at 20 Years of 'Walk'». *Spin*. Ανακτήθηκε στις 15 Αυγούστου 2012.
18. ↑  Sciarretto, Amy (25 Φεβρουαρίου 2012). «Pantera's 'Vulgar Display of Power' Turns 20». *Loudwire*. Ανακτήθηκε στις 23 Μαΐου 2012.
19. 1 2  «DIMEBAG Murder Book Now Available On GOOGLE». Blabbermouth.net. 14 Ιανουαρίου 2008. Ανακτήθηκε στις 24 Μαΐου 2012. [*νεκρός σύνδεσμος*]
20. 1 2  Armold, Chris (2007). *A Vulgar Display of Power: Courage and Carnage at the Alrosa Villa*. MJS Music & Entertainment. ISBN 978-0-9762917-7-0. [*νεκρός σύνδεσμος*]
21. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Αυγούστου 2012. Ανακτήθηκε στις 4 Μαρτίου 2015.
22. 1 2  «Pantera Discography». *Discogs*. Ανακτήθηκε στις 24 Μαΐου 2012.
23. ↑  «PANTERA's 'Walk' EP Available Digitally In U.S. For First Time». Blabbermouth.net. 16 Μαΐου 2012. Ανακτήθηκε στις 10 Ιουλίου 2012. [*νεκρός σύνδεσμος*]
24. ↑  «Official Pantera - Index». Αρχειοθετήθηκε από το πρωτότυπο στις 14 Αυγούστου 2012. Ανακτήθηκε στις 13 Αυγούστου 2012.
25. 1 2 3  Ouellette, Mary (12 Απριλίου 2012). «Pantera, 'Piss' - Song Review». *Loudwire*. Ανακτήθηκε στις 24 Μαΐου 2012.
26. ↑  Sciarretto, Amy. «Phil Anselmo Talks Pantera's 'Vulgar Display of Power,' His Love for Dimebag + More». *Loudwire*. Ανακτήθηκε στις 23 Μαΐου 2012.
27. ↑  Pantera | Awards | AllMusic
28. 1 2 3  «Chart Stats - Pantera». Αρχειοθετήθηκε από το πρωτότυπο στις 19 Ιανουαρίου 2013. Ανακτήθηκε στις 19 Ιανουαρίου 2013.
29. ↑  «Longplay-Chartverfolgung - Musicline.de». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 10 Μαρτίου 2015.
30. ↑  RIAA certifications
31. ↑  «Certified Awards - BPI». Αρχειοθετήθηκε από το πρωτότυπο στις 17 Σεπτεμβρίου 2016. Ανακτήθηκε στις 10 Μαρτίου 2015.
32. ↑  «"Gold and Platinum search". Music Canada». Αρχειοθετήθηκε από το πρωτότυπο στις 12 Δεκεμβρίου 2013. Ανακτήθηκε στις 10 Μαρτίου 2015.
33. ↑  ARIA Charts - Accreditations - 1997 Albums

Πηγές
-----

* Vulgar Display of Power - Pantera | Songs, Reviews, Credits, Awards | AllMusic
* Pantera - Vulgar Display of Power (album review) | Sputnikmusic
* Pantera - Vulgar Display of Power - Encyclopaedia Metallum: The Metal Archives

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pantera |
| --- |
|  |
| 
* Dimebag Darrell
* Vinnie Paul
* Phil Anselmo
* Rex Brown
* Tommy Bardford
* Terry Glaze
* Donnie Hart
* Tommy Bradford
 |
|  |
| Ηχογραφήσεις σε στούντιο | 
* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)
 |
|  |
| Ζωντανές ηχογραφήσεις | 
*Official Live: 101 Proof* (1997) |
|  |
| Συλλογές | 
* *Driven Downunder Tour '94 Souvenir Collection* (1994)
* *The Singles 1991–1996* (1996)
* *The Best of Pantera: Far Beyond the Great Southern Cowboys' Vulgar Hits!* (2003)
* *1990-2000: A Decade of Domination* (2010)
 |

 |